Alcaldes de 7 municipis afectats per la Línia 2 acorden treballar en un Pla Global de Mobilitat Sostenible per a millorar el transport públic
22/03/2016

# Alcaldes de 7 municipis afectats per la Línia 2 acorden treballar en un Pla Global de Mobilitat Sostenible per a millorar el transport públic

[![L’Alcalde de Paterna durant la reunió](/images/noticias/2016/03/ferrocarrils-reunion.jpg)](/images/noticias/2016/03/ferrocarrils-reunion.jpg)

22.03.2016

Els alcaldes de Paterna, Lliria, Sant Antoni de Benagéver, L'Eliana, La Pobla de Vallbona, Benaguasil i Riba-Roja es reuneixen en la capital de L'Horta Nord per a abordar la millora del servei de MetroValencia al pas per les seues respectives localitats

Els Alcaldes de set municipis de L'Horta Nord i Camp del Túria per on discorre la Línia 2 de Ferrocarrils de la Generalitat Valenciana (FGV) van a treballar conjuntament en un Pla Global de Mobilitat Sostenible amb l'objectiu de millorar el transport públic d'aquesta àrea metropolitana.

Així ho han acordat avui en la primera reunió de treball que han mantingut aquest matí en l'Ajuntament de Paterna els alcaldes d'aquesta localitat, Juan Antonio Sagredo, de Sant Antoni de Benagever, Enrique Santa, de Benaguasil, José Joaquín Segarra, de L'Eliana, Salva Torrent, de La Pobla de Vallbona, Josep Vicent Garcia, de Riba-Roja, Roberto Raga i la primera Tinent Alcalde de Llíria i regidora d'Urbanisme, Consuelo Morato.

Aquesta trobada, promoguda per Paterna i en la qual també han estat presentes representants de FGV, ha servit per a asseure les bases de treball i de col•laboració de tots els municipis de cara a aconseguir millorar la mobilitat dels més de 150.000 veïns que sumen les seues localitats atenent no solament a la millora d'horaris, sinó també a la seguretat dels passos a nivell, al traçat de la via i a les infraestructures ferroviàries en general.

Durant la reunió, també s'ha reivindicat una millora de la freqüència de pas i una disminució de la durada del trajecte i s'ha fixat que Lliria serà el municipi on se celebrarà la pròxima trobada al que demanaran que assistisca la consellera d'Habitatge, Obres Públiques i Vertebració del Territori de la Generalitat Valenciana, Mª José Salvador i convidaran a Vilamarxant.

A més, els assistents han coincidit a destacar la necessitat que la modernització de la Línia 2 de MetroValencia siga una prioritat de la futura Entitat Metropolitana de Transport que es preveu crear i han recordat que la millora de la mobilitat en aquests set municipis contribuirà a descongestionar de vehicles a la capital del Túria.

Per la seua banda, l'Alcalde de Paterna, Juan Antonio Sagredo ha valorat molt positivament aquesta primera trovada, que ha qualificat com a “punt de partida per a construir una visió supracomarcal de la problemàtica del transport públic i elaborar un projecte global de mobilitat sostenible en el qual estiguen involucrat, a més del municipis, tant FGV com la conselleria”.

Així mateix, Sagredo ha reivindicat per a Paterna una ampliació de les hores punta dels dies laborables i ha recordat que el municipi ja compta amb un Pla de Mobilitat i que, actualment, està en contacte amb la Universitat Politècnica de València per a treballar conjuntament en la millora de la seguretat dels 10 passos a nivell que hi ha a Paterna.